Coba ceritain soal New Orleans dalam bahasa melayu

New Orleans (, atau ;  ) adalah sebuah pelabuhan utama Amerika Syarikat serta bandar dan kawasan metropolitan terbesar di negeri Louisiana. Jumlah penduduk bandar ini adalah 343,829 orang mengikut bancian A.S pada tahun 2010. Kawasan Metropolitan New Orleans (Kawasan Statistikal Metropolitan New Orleans–Metairie–Kenner) mempunyai penduduk seramai 1,167,764 orang pada tahun 2010 iaitu kawasan ke-46 terbesar di Amerika Syarikat. Kawasan Statistikal Disatukan New Orleans–Metairie–Bogalusa, sebuah kawasan perniagaan yang lebih besar, mempunyai penduduk seramai 1,452,502 orang pada tahun 2010.

New Orleons terkenal dengan senibina senibina Perancis dan Creole Sepanyol yang menonjol, selain warisan silang-budaya dan bahasanya. New Orleans juga terkenal dengan masakan, musik (khususnya sebagai tempat kelahiran jazz), dan sambutan serta perayaan tahunannya, paling terkenal adalah Mardi Gras, yang bermula sejak zaman penjajahan Perancis. Kota ini sering dirujuk sebagai "paling unik" di Amerika Syarikat.

New Orleans terletak di tenggara Louisiana, dengan Sungai Mississippi melalui di tengah-tengahnya. Kota dan Parish Orleans () adalah sejajar. Kota dan parish ini bersempadanan dengan St. Tammany di utara, St. Bernard di timur, Plaquemines di selatan, dan Jefferson di selatan dan barat. Tasik Pontchartrain, yang mana merupakan sebahagian daripada had kota, terletak di utara dan Tasik Borgne terletak di timur.

Sebelum dilanda Taufan Katrina, Parish Orleans merupakan parish paling ramai penduduk di Louisiana. Setakat tahun 2015, ia menduduki tangga ke-3 dari jumlah penduduk, mengekori jirannya Parish Jefferson, dan Parish Baton Rouge Timur.